CELEX: C2006/096/11
Language: el
Date: 2006-04-22 00:00:00
Title: Υπόθεση C-99/06: Αίτηση εκδόσεως προδικαστικής αποφάσεως που υπέβαλε το Oberlandesgericht Stuttgart (Γερμανία) με διάταξη της  7ης Φεβρουαρίου 2006  στην υπόθεση Raiffeisenbank Mutlangen eG κατά Roland Schabel, λοιποί διάδικοι: 1) Präsident des Landgerichts Unkel, 2) Bezirksrevisor Stiglmair

22.4.2006   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 96/6
            
         Αίτηση εκδόσεως προδικαστικής αποφάσεως που υπέβαλε το Oberlandesgericht Stuttgart (Γερμανία) με διάταξη της 7ης Φεβρουαρίου 2006 στην υπόθεση Raiffeisenbank Mutlangen eG κατά Roland Schabel, λοιποί διάδικοι: 1) Präsident des Landgerichts Unkel, 2) Bezirksrevisor Stiglmair
   (Υπόθεση C-99/06)
   (2006/C 96/11)
   Γλώσσα διαδικασίας: η γερμανική
   Με διάταξη της 7ης Φεβρουαρίου 2006, η οποία περιήλθε στη Γραμματεία του Δικαστηρίου των Ευρωπαϊκών Κοινοτήτων στις 21 Φεβρουαρίου 2006, το Oberlandesgericht Stuttgart ζητεί από το Δικαστήριο, στο πλαίσιο της διαφοράς μεταξύ Raiffeisenbank Mutlangen eG και Roland Schabel (λοιποί διάδικοι: ο Präsident des Landgerichts Unkel και ο Bezirksrevisor Stiglmair), η οποία εκκρεμεί ενώπιόν του, την έκδοση προδικαστικής αποφάσεως επί του εξής ερωτήματος:
   Έχει η οδηγία 69/335/ΕΟΚ του Συμβουλίου, της 17ης Ιουλίου 1969, περί των εμμέσων φόρων των επιβαλλομένων επί των συγκεντρώσεων κεφαλαίων, όπως τροποποιήθηκε με την οδηγία 85/303/EOK του Συμβουλίου, της 10ης Ιουνίου 1985 (1), την έννοια ότι τα δικαιώματα και τέλη που εισπράττει συμβολαιογράφος που έχει την ιδιότητα δημοσίου υπαλλήλου για την κατάρτιση συμβολαιογραφικού εγγράφου για δικαιοπραξία εμπίπτουσα στο πεδίο εφαρμογής της ως άνω οδηγίας, όπως έχει τροποποιηθεί, αποτελούν φόρους κατά την έννοια της οδηγίας, αν, δυνάμει της εφαρμοστέας εθνικής νομοθεσίας, αφενός, την άδεια να ασκούν συμβολαιογραφικά καθήκοντα έχουν ακόμη και συμβολαιογράφοι που έχουν την ιδιότητα δημοσίου υπαλλήλου και είναι οι ίδιοι δανειστές των επίμαχων τελών και, αφετέρου, οι συμβολαιογράφοι δημόσιοι υπάλληλοι υποχρεούνται να καταβάλλουν στο δημόσιο ταμείο, όσον αφορά τα συμβολαιογραφικά τέλη που επιβάλλονται στις υποθέσεις εταιρικού δικαίου που εμπίπτουν στην εν λόγω οδηγία, μόνο μια κατ' αποκοπή αποζημίωση για τα έξοδα, ίση με το 15 % των τελών αυτών, ενώ για τις άλλες δραστηριότητές τους υποχρεούνται να καταβάλλουν επίσης στο δημόσιο ταμείο, πέρα από την (κατ' αποκοπή) αποζημίωση αυτή, ορισμένα τέλη, τα οποία το Δημόσιο χρησιμοποιεί για τη χρηματοδότηση του έργου του;
   
      (1)  ΕΕ L 156, σ. 23.